Manastir Svetog Jovana Krstitelja u Jašunji
<s>Manastir Svetog Jovana Krstitelja se nalazi kod mesta Jašunja, grad Leskovac.</s><s>Sagrađen je 1517. godine i ima status spomenika kulture.</s>

<s>Na obroncima Babičke gore, trinaest kilometara severoistočno od Leskovca, od sela Babičko, Golema Njiva do Jašunje nalaze se tri stara manastira, Babičko, Vavedenja Presvete Bogorodice i Svetog Jovana Krstitelja.</s>

<s>Istorija i arhitektura 
Crkvu posvećenu Svetom Jovanu Krstirelju muškog manastira je podigao sa braćom Andronik Kantakuzen, na mestu starijeg manastira.</s><s>Podignuta kao jednobrodna, poluobličasto zasvedena bogomolja sastoji se od trema, priprate kao posebne prostorne jedinice, naosa koji je parovima pilastera organizovan u traveje i oltarskog prostora završenog spolja polukružnom apsidom.</s><s>Fasade su ozidane kombinacijom lomljenog kamena i opeke po uzoru na srednjovekovna dekorativna iskustva.</s><s>Značajnija obnova izvedena je 1693. godine nadziđivanjem i promenom krovne konstrukcije.</s>

<s>U poslednjoj obnovi, držeći se starog programskog rasporeda, zograf Jakov iz Velesa sa sinom Đorđem ponovo je živopisao crkvu 1902. godine.</s>

<s>Arheološki, arhitektonski i slikarski konzervatorski radovi izvedeni su 1986–1987. godine.</s>

<s>Živopis 
Sačuvani živopis potiče iz različitih perioda.</s><s>Najstariji sloj, u naosu, nastao je 1524. godine zaslugom nekoga Petra iz Sofije.</s><s>U srednjim zonama zidova priprate vide se ostaci živopisa za koji se pretpostavlja da je oslikan posle fresaka naosa a pre fasadnih slika iz 1583. godine.</s><s>Bogat tematski repertoar obuhvata cikluse Velikih praznika, Hristovih stradanja, Bogorodičinog akatista i opširan žitijni ciklus patrona.</s>

<s>Vidi još 
 Spisak manastira Srpske pravoslavne crkve
 Spisak spomenika kulture u Jablaničkom okrugu
 Manastir Vavedenja Svete Bogorodice</s>

<s>Izvori</s>

<s>Spoljašnje veze</s>

<s>Manastir Jašunja - Golema Njiva eparhijaniska.rs
 Manastir Bogorodičkog Vavedenja spomenicikulture.mi.sanu.ac.rs
 Manastir Svetog Jovana Jašunja manastiri-crkve.com
 Republički zavod za zaštitu spomenika kulture - Beograd heritage.gov.rs
 Pet vekova manastira Svetog Jovana („Večernje novosti“, 3. maj 2015)
 Svetinja nikla iz pepela („Politika”, 3. oktobar 2016)</s>

<s>Manastiri Eparhije niške
Srednjovekovni manastiri u Srbiji
Leskovac
Spomenici kulture Srbije</s>

